Majlis Perbandaran Kuala Langat

Majlis Perbandaran Kuala Langat (MPKL) merupakan Pihak Berkuasa Tempatan (PBT) yang mentadbir Daerah Kuala Langat, Selangor Darul Ehsan. Pentadbiran Majlis Perbandaran Kuala Langat berpusat di bandar Banting mukim Jugra.

Sejarah 
Ditubuhkan Majlis Daerah Kuala Langat pada 1 Januari 1975 mengikut Seksyen 4 Akta Kerajaan Tempatan 1976 (Akta 171). MPKL adalah hasil gabungan 3 majlis tempatan iaitu :
 Majlis Tempatan Sungai Jarom.
 Majlis Tempatan Tanjung Sepat.
 Lembaga Bandaran Kuala Langat.
 Sanitary Board.

Keluasan Kawasan Pentadbiran
 Awal penubuhan 3.7 batu persegi(9.6 km).
 2001 bertambah kepada 62.294 km persegi.
 2006 bertambah kepada 857.70 km persegi termasuk 3 batu nautika.

Jumlah Pegangan
 Pada tahun 2001 jumlah pegangan ialah 30,000.
 Dari pelbagai jenis seperti Pegangan perumahan, perdagangan, perindustrian & pertanian.

Pada 1 Mac 2020, Majlis Daerah telah dinaik taraf sebagai Majlis Perbandaran Kuala Langat yang merangkumi seluruh daerah Kuala Langat.

Misi, Visi & Objektif 
Misi
 Merakyatkan Perkhidmatan Perbandaran yang cekap seiring dengan perkembangan teknologi menerusi pembangunan secara saksama dan bertanggungjawab melalui tadbir urus yang inovatif untuk kesejahteraan rakyat

Visi
 Kuala Langat perbandaran maju, dinamik, lestari dan terbilang menjelang tahun 2020.

Objektif
 Mempertingkatkan kecekapan sistem penyampaian perkhidmatan.
 Memperkukuh dan memantapkan kecekapan pengurusan kewangan bagi meningkatkan sumber hasil MPKL.
 Memantapkan pengurusan perkhidmatan perbandaran untuk kesejahteraan rakyat.
 Memperkasa tadbir urus MPKL teknologi semasa.
 Mempergiatkan pembangunan fizikal bandar yang mampan serta mengutamakan pemeliharaan alam semulajadi untuk kesejahteraan sosio ekonomi warga Kuala Langat.
 Memantapkan pembangunan sosial untuk memelihara kehormanian dan kesejahteraan rakyat.

Wakil Rakyat

Ahli Parlimen
Ahli Parlimen 
YB Dr. Ahmad Yunus Hairi
Ahli Parlimen 
YB Puan Aiman Athirah

Ahli Dewan Negeri (ADN)
ADN 
YB Dr. Ahmad Yunus Hairi
ADN 
YB Tuan Papparaidu Veraman
ADN  
YB Tuan Rosnizan Ahmad
ADN 
YB Tuan Borhan Aman Shah

Rujukan 

 "Majlis Daerah Kuala Langat jadi majlis perbandaran"- BH Online. (Byline:Norzamira Che Noh - September 10, 2020)  
 "MDKL berstatus perbandaran 1 Mac" - Selangor Kini. (Byline: Nadiah Zamlus, February 24, 2020)

Pautan luar 
 Portal Rasmi Majlis Perbandaran Kuala Langat
 Portal Rasmi Pejabat Daerah / Tanah Kuala Langat 
    
Kuala Langat
Daerah Kuala Langat